Vulstasie op die maanGrafike: Christine Daniloff/MIT Dit gaan goedkoper wees om eers by die maan aan te doen en daar die brandstoftenks vol te maak vir die reis na Mars, aldus Takuto Ishimatsu, navorser aan die Massachusetts Institute for Technology. Brandstof maak 98% van die totale gewig uit van ’n vuurpyl wat die aarde se aantrekkingskrag moet ontsnap vir ’n reis na die buitenste ruim. Ishimatsu meen dit sal veel goedkoper wees om met minder brandstof op te styg, en dan onderweg vol te maak. Volgens hom is die bestanddele vir vuurpylbrandstof reeds op die maan, naamlik waterys en regoliet. Die brandstof kan van die maan met geoutomatiseerde vuurpyle na verbykomende tuie geneem word sodat die tuie nie op die maan hoef te land nie. Boonop, sê Ishimatsu, is daar ook regoliet en waterys op Mars en kan die vuurpyle weer daar volgemaak word. Lees meer in Trouw en Astronomy Magazine